el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Το λήμμα δεν περιέχει πηγές ή αυτές που περιέχει δεν επαρκούν. Μπορείτε να βοηθήσετε προσθέτοντας την κατάλληλη τεκμηρίωση. Υλικό που είναι ατεκμηρίωτο μπορεί να αμφισβητηθεί και να αφαιρεθεί.
Η Ενιαία Ανεξάρτητη Αριστερή Κίνηση (Ε.Α.Α.Κ.) είναι αριστερή πτέρυγα που αποτελείται από σύνολο αριστερών φοιτητικών πολιτικών σχημάτων, τα οποία δραστηριοποιούνται στα Ανώτατα Εκπαιδευτικά Ιδρύματα ΤΕΙ και Πανεπιστήμια της Ελλάδας.
Αφίσα της Ενιαίας Ανεξάρτητης Αριστερής Κίνησης για τις Ελληνικές φοιτητικές εκλογές, 2014.
3 Κοινές πολιτικές θέσεις και τακτικές
Τα σχήματα της ΕΑΑΚ συγκροτούν δίκτυο πολιτικο-συνδικαλιστικών σχημάτων στην τριτοβάθμια εκπαίδευση. Πρόκειται για σύνολο αριστερών σχημάτων, στα οποία συμμετέχουν ανένταχτοι φοιτητές, καθώς και φοιτητές που συμμετέχουν σε οργανώσεις της αντικαπιταλιστικής αριστεράς.
Το καθένα από τα σχήματα της ΕΑΑΚ δραστηριοποιείται ανά φοιτητικό σύλλογο.[1] Κάθε σχήμα έχει διαφορετική ονομασία και διαθέτει μια σχετική αυτοτέλεια οργάνωσης, λήψης πολιτικών αποφάσεων και δραστηριότητας.
Τα διάφορα σχήματα συναντώνται, ανταλλάσσουν απόψεις και καταλήγουν σε συγκεκριμένη πολιτική απόφαση στο τακτικό πανελλαδικό διήμερο ΕΑΑΚ που πραγματοποιείται δύο φορές το χρόνο. Εκτός από αυτή την πανελλαδική διαδικασία, πραγματοποιούνται και επί μέρους διαδικασίες σε πόλεις ή επαρχίες, οι οποίες θέτουν κατευθύνσεις για την κίνηση των σχημάτων[2].
Μια από τις βασικές πολιτικές επιλογές ενός σχήματος, αποτελεί η επιλογή της μη εκπροσώπησης του σχήματος από μεμονωμένα άτομα ή από συγκεκριμένη ιεραρχική δομή, αλλά την έμφαση στη σημασία της συνδιαμόρφωσης κατά τη λήψη πολιτικών αποφάσεων μέσα από προσπάθεια σύνθεσης διαφορετικών πολιτικών αντιλήψεων, στο βαθμό που αυτό είναι εφικτό. Σύμφωνα με αυτή, κάθε πολιτική συζήτηση εξετάζει εναλλακτικές πολιτικές προτάσεις ούτως ώστε να επιτευχθεί συμφωνία των μελών.
Τα σχήματα της ΕΑΑΚ, λόγω της δομής τους, μπορούν να διατηρούν σχετική αυτονομία από τις πολιτικές συνιστώσες που τα συνθέτουν.[3]
Στα ΕΑΑΚ συμμετέχουν οι εξής αριστερές οργανώσεις:
η Αριστερή Ανασύνθεση (ΑΡ.ΑΝ),
η Αριστερή Αντικαπιταλιστική Συσπείρωση (ΑΡ.Α.Σ),
η Αριστερή Συσπείρωση (ΑΡΙ.Σ),
η Κομμουνιστική Οργάνωση Ανασύνταξη (www.anasyntaxi.gr),
το Επαναστατικό Κομμουνιστικό Κίνημα Ελλάδας (EKKE),
η Οργάνωση Επαναστατικής Νεολαίας (νεολαία του Εργατικού Επαναστατικού Κόμματος),
η νεολαία Κομμουνιστική Απελευθέρωση (νΚΑ) οργάνωση νεολαίας του ΝΑΡ,
η Οργάνωση Κομμουνιστών Διεθνιστών Ελλάδας - Σπάρτακος (ΟΚΔΕ-Σπάρτακος),
το Σοσιαλιστικό Εργατικό Κόμμα (ΣΕΚ),
Από τις συμμετέχουσες οργανώσεις στην ΕΑΑΚ, η ΝΚΑ (νεολαία του ΝΑΡ), το ΕΚΚΕ, το ΣΕΚ και η ΟΚΔΕ (Σπάρτακος), συμμετέχουν και στην ΑΝΤΑΡΣΥΑ, ενώ η Αριστερή Αντικαπιταλιστική Συσπείρωση συμμετέχει στην Λαϊκή Ενότητα.
Μετά από μια περίοδο συζητήσεων στον απόηχο του φοιτητικού κινήματος των καταλήψεων του 1990-91, οι ΑΣΦ, η ΕΚΟΝ Ρήγας Φεραίος και η ΚΝΕ-ΝΑΡ (μετέπειτα ΝΚΑ) κατέληξαν σε συμφωνία συμπόρευσης, καρπός της οποίας ήταν η ίδρυση της ΕΑΑΚ το 1991.
Η ΕΑΑΚ κατείχε ρόλο στους αγώνες του φοιτητικού κινήματος (1990-1991, 1992, 1995, 1998, 2001, 2006-2007). Το πανελλαδικό ποσοστό της στις φοιτητικές εκλογές κυμαίνεται στο 13% στα Πανεπιστήμια και το 5% στα ΤΕΙ. Στις φοιτητικές εκλογές του 2016 συνεργάστηκε σε αρκετά πανεπιστημιακά τμήματα μετά από πρωτοβουλία της οργάνωσης ΑΡΑΣ με την ΑΡΕΝ και το ΑΡΔΙΝ[4].
Κοινές πολιτικές θέσεις και τακτικέςΕπεξεργασία
Λόγω της δομής της ΕΑΑΚ γενικότερα ως πτέρυγα μικρών οργανώσεων (σχημάτων) με πολλές φορές διαφορετικές και συγκρουόμενες[5][6][7] πολιτικές απόψεις, είναι δύσκολη η εύρεση κοινών συνιστώσων. Ωστόσο, μερικές από αυτές, αντλώντας από κείμενα συντονιστικών[8] και ανακοινώσεων[9] της ΕΑΑΚ, είναι ότι τα σχήματα σε γενικές γραμμές:
Διαφωνούν με την έννοια της ειδίκευσης του επιστημονικού πεδίου στην προπτυχιακή εκπαίδευση, στον ανώτατο χαρακτήρα των πανεπιστημίων και στην ίδρυση σχολών ανά επιστημονικό πεδίο.
Είναι ενάντια στον καταμερισμό εργασίας στον καπιταλισμό.
Είναι ενάντια στην υποχρηματοδότηση, την ιδιωτικοποίηση των πανεπιστημίων και την εντατικοποίηση των σπουδών.
Διεκδικούν οι φοιτητές να έχουν μεγαλύτερο λόγο πάνω στον τρόπο που διοικείται το πανεπιστήμιο και διεξάγεται η εκπαιδευτική διαδικασία.
Προτάσσουν την άμεση λήψη αποφάσεων από τις Γενικές Συνελεύσεις.
Συμμετέχουν στα Διοικητικά Συμβούλια των συλλόγων.
Προτάσσουν τον συντονισμό των φοιτητικών συλλόγων και στηρίζουν το Συντονιστικό Γενικών Συνελεύσεων και Καταλήψεων.
Βασίζουν τη δραστηριότητά τους σε δράσεις όπως διαδηλώσεις, παραστάσεις διαμαρτυρίας, καταλήψεις χώρων διοίκησης ή ακόμη και ολόκληρων σχολών.
↑ Λίστα σχημάτων ΕΑΑΚ, από ιστοσελίδα σχήματος ΑΝΑΦΗ Αρχειοθετήθηκε 2010-11-25 στο Wayback Machine.
↑ ΑΡΑΚ, τι είναι αυτό, κείμενο παρουσίασης σχήματος, βλ. παράγραφος 3, "τι είναι η ΕΑΑΚ"
↑ Πολιτική πρόταση για την λειτουργία και την φυσιογνωμία των σχημάτων της ΕΑΑΚ, Αντίλογος Μηχ. Μηχ., προδιημεριακός διάλογος 2010
↑ EAAK: Ψηφοδέλτια συνεργασίας με ΑΡΕΝ και ΑΡΔΙΝ στις φοιτητικές εκλογές
↑ «Εδώ ΕΑΑΚ, εκεί ΕΑΑΚ, ποια είναι η/τα ΕΑΑΚ;». Νεολαία Κομμουνιστική Απελευθέρωση. 24 Ιουνίου 2021. Ανακτήθηκε στις 4 Οκτωβρίου 2021.
↑ «Για την κρίση της ΕΑΑΚ και τα εκφυλιστικά φαινόμενα τυφλής βίας στο εσωτερικό της». poreia.net. 6 Δεκεμβρίου 2017. Ανακτήθηκε στις 4 Οκτωβρίου 2021.
↑ «ΚΑΤΑΓΓΕΛΙΑ ΓΙΑ ΤΗ ΔΙΑΓΡΑΦΗ ΣΥΝΤΡΟΦΩΝ ΑΠΟ ΤΟ ΣΧΗΜΑ Camera Obscura ΤΗΣ ΕΑΑΚ ΣΤΗΝ ΑΡΧΙΤΕΚΤΟΝΙΚΗ ΒΟΛΟΥ». eek.gr. Ανακτήθηκε στις 4 Οκτωβρίου 2021.
↑ «Κείμενο κατάληξης του συντονιστικού ΕΑΑΚ της Αθήνας - elaliberta.gr». www.elaliberta.gr. Ανακτήθηκε στις 4 Οκτωβρίου 2021.
↑ «Ανοιχτό κάλεσμα για τη δημιουργία Πρωτοβουλίας για μια Επαναστατική Παρέμβαση στην ΕΑΑΚ - elaliberta.gr». www.elaliberta.gr. Ανακτήθηκε στις 4 Οκτωβρίου 2021.